Sesnasiesreeks: Iere, Engeland kraai koningRassie Erasmus voor gister se halfeindstryd. (AP Photo/Eugene Hoshiko) Ierland se rugbyspan het Saterdag in Dublin sy neus voorgekry om vanjaar as die Sesnasies-kampioen gekroon te word, terwyl Engeland ook sy aanslag voortsit. Die Iere het Wallis met 24 – 14 geklop nadat hulle rustyd met 12 – 7 voor was. Die Iere is ná twee wedstryde die enigste onoorwonne span, hoewel die Franse later Sondagmiddag by hulle kan aansluit wanneer hulle teen Italië speel. * In Edinburgh het Engeland in gure weer die Skotte met 13 – 3 geklop in ŉ wedstryd wat so gou as moontlik vergeet sal word. Die Engelse het darem die Calcutta-beker wat op die spel was, ná twee jaar weer gewen. Dit het alles gebeur terwyl die Springbok-afrigter, Rassie Erasmus, op Murrayfield was om die Skotte, wat in Julie teen die Bokke speel, dop te hou. Volgens Rapport se inligting het Erasmus glo ook met die Engelse rugbybase vergader wat belangstelling toon om hom as hul volgende afrigter aan te stel.